《法弘寺建新城时关地有僧涅槃龛中其形如生即寺僧也》
明代·黎民表

浩劫知何代，长林过客迷。不知今壁垒，犹是昔招提。

定里人长寂，花间鸟自啼。醉来惟荷锸，岐路任东西。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。